
ANUNȚ

UNIVERSITATEA NAȚIONALĂ DE EDUCAȚIE FIZICĂ ȘI SPORT din BUCUREȘTI 
organizează concurs pentru ocuparea postului vacant de execuție 
din Statul de Funcţii al U.N.E.F.S. Bucureşti:

Muncitor calificat I – instalator - 1 (un) post, studii generale/medii, în cadrul Complexului Central Constantin Noica, ce aparține de Serviciului Întreținere și Reparații al D.G.A. a U.N.E.F.S. 
Angajarea se face pe durată nedeterminată, program de muncă de 8 ore/zi, 40 de ore/săptămână, cu o perioadă de probă de maxim 90 de zile calendaristice. 
Salariul de bază lunar brut pentru funcția de Muncitor calificat I - Instalator, în conformitate cu prevederile Legii-cadru nr.153/2017, privind salarizarea personalului plătit din fonduri publice, cu modificările și completările ulterioare, este cuprins între 5.126 lei – 6.385 lei.

A. Pentru participarea la concurs, candidații trebuie să îndeplinească următoarele condiții generale și condiții specifice:
1. Condițiile generale de participare sunt cele prevăzute de art.15 din H.G. nr.1336/08.11.2022 pentru aprobarea Regulamentului- cadru privind organizarea și dezvoltarea carierei personalului contractual din sectorul bugetar plătit din fonduri publice:
a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;
b) cunoaşte limba română, scris şi vorbit;
c) are capacitate de muncă în conformitate cu prevederile Legii nr.53/2003 - Codul muncii, republicată, cu modificările şi completările ulterioare;
d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;
f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;
h) nu a comis infracţiunile prevăzute la art.1 alin.(2) din Legea nr.118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr.76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art.35 alin. (1) lit. h).

2. Condițiile specifice de participare la concurs sunt, conform specificației Fișei Postului:
· Studii de specialitae: studii generale / medii;
· Abilități, calități și aptitudini necesare: persoana organizată, muncitoare;
· Cerințe specifice:  
- Certificat de calificare instalator 
- Vechime: minimum 1-3 ani într-un post similar de executant/mentenanță clădiri.

B. PROBELE DE CONCURS, constau în:
1. Proba practică: se stabilește pe baza bibliografiei și a tematicii de concurs
·  Data și ora desfășurării: 08.10.2026, ora 12.00
·  Locul desfășurării: Universitatea Națională de Educație Fizică și Sport, Str. Constantin Noica, nr.140, sector 6
2. Proba scrisă: subiectele se stabilesc pe baza bibliografiei și a tematicii de concurs
·  Data și ora desfășurării: 14.10.2026, ora 12.00
·  Locul desfășurării: Universitatea Națională de Educație Fizică și Sport, Str. Constantin Noica, nr.140, sector 6 
3. Proba interviu
·  Data și ora desfășurării: 20.10.2026, ora 12.00
·  Locul desfășurării: Universitatea Națională de Educație Fizică și Sport, Str. Constantin Noica, nr.140, sector 6 
Probele sunt eliminatorii, punctajul minim obținut la fiecare probă fiind de 50 de puncte din maximum 100. Candidații care nu obțin punctajul minim, nu au dreptul să se prezinte la proba următoare.

C. TEMATICA: 

I. Instalații Sanitare și Rețele Exterioare
· Alimentare cu apă (rece și caldă): Exploatarea, întreținerea și reparațiile rețelelor exterioare de apă ce servesc clădirile (care nu aparțin furnizorului).
· Prepararea apei calde de consum (ACC): Funcționarea, montajul și întreținerea instalațiilor de preparare a apei calde (boilere, schimbătoare de căldură, stocatoare).
· Canalizare și construcții aferente: Exploatarea rețelelor exterioare de canalizare până la racordul public, inclusiv întreținerea căminelor de vizitare, a separatoarelor de grăsimi și a decantoarelor de nisip.
II. Instalații de Încălzire Centrală
· Exploatare și mentenanță: Menținerea în stare normală de funcționare a întregului sistem de încălzire centrală (centrale termice, rețele de distribuție, radiatoare, vase de expansiune, pompe).
· Intervenții și avarii: Depistarea și remedierea rapidă a defecțiunilor, scurgerilor, blocajelor de aer sau incidentelor din rețea.
· Modernizări și reparații: Aplicarea instrucțiunilor tehnice de exploatare pentru instalațiile care trec prin reabilitări, modernizări, transformări sau reparații capitale.
III. Instalații de Ventilare și Climatizare
· Exploatare curentă: Întreținerea și exploatarea sistemelor de ventilare și climatizare (CTA-uri, ventiloconvectoare, tubulaturi, filtre, grile de aerisire).
· Mentenanță preventivă: Curățarea, înlocuirea filtrelor și verificarea parametrilor de funcționare.
IV. Desen Tehnic și Reprezentare Grafică
· Organe de asamblare: Reprezentarea grafică și cotarea organelor de asamblare cu filet (șuruburi, buloane, prezoane, racorduri filetate) și fără filet (știfturi, pene, nituri, îmbinări sudate/presate).
· Citirea schemelor: Interpretarea planurilor de instalații sanitare și termice, a schemelor izometrice și a detaliilor de montaj.
V. Norme de Siguranță și Proceduri de Lucru
· Normativele tehnice specifice pentru exploatarea instalațiilor (I9 - Sanitare, I13 - Încălzire).
· Măsuri de Securitate și Sănătate în Muncă (SSM) și Prevenirea Incendiilor (PSI) la executarea reparațiilor și a intervențiilor.
D. BIBLIOGRAFIE

I. Manuale și Cărți de Specialitate
· Manualul instalatorului – Instalații tehnico-sanitare și de gaze (manuale de calificare / licee tehnologice).
· Instalații de încălzire, sanitare și gaze – Note de curs / manuale tehnice de specialitate.




II. Normative Tehnice de Exploatare
· Normativul I 9/1-1996: Normativ privind exploatarea instalațiilor sanitare, aprobat de MLPAT cu Ordinul nr. 86/N din 05.12.1996.
· Normativul I 5/2-1998: Normativ privind exploatarea instalațiilor de ventilare și climatizare, aprobat de MLPAT cu Ordinul nr. 55/N din 15.07.1998.
III. Legislație, Securitate și Sănătate în Muncă (SSM) și Prevenirea Incendiilor (PSI)
· Legea nr. 319/2006 a securității și sănătății în muncă, publicată în Monitorul Oficial, Partea I, nr. 646 din 26.07.2006 (cu modificările și completările ulterioare).
· Legea nr. 307/2006 privind apărarea împotriva incendiilor, publicată în Monitorul Oficial, Partea I, nr. 633 din 21.07.2006 (cu modificările și completările ulterioare).
E. COMPONENȚA DOSARULUI DE CONCURS
     În conformitate cu prevederile art.35 din H.G.nr.1336/08.11.2022, dosarul de înscriere la concurs va conține  următoarele documente: 
1. Formular de înscriere la concurs (se completează la depunerea dosarului, la Serviciul Organizare, Resurse Umane, Salarizare al D.G.A. a U.N.E.F.S. din București); 
2. Copia actului de identitate sau orice alt document care atestă identitatea, potrivit legii, aflate în termen de valabilitate;
3. Copia certificatului de căsătorie sau a altui document prin care s-a realizat schimbarea de nume, după caz;
4. Copiile documentelor care atestă nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului solicitate Diplomele vor fi însoțite de foile matricole/suplimentele la diplomă;
5. Copia carnetului de muncă, a adeverinței eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului;
6. Cazierul judiciar sau o declaraţie pe propria răspundere că nu are antecedente penale care să-l facă incompatibil cu funcţia pentru care candidează. Candidatul declarat admis la selecţia dosarelor, care a depus la înscriere o declaraţie pe propria răspundere că nu are antecedente penale, are obligaţia de a completa dosarul de concurs cu originalul cazierului judiciar, cel mai târziu până la data desfăşurării primei probe a concursului;
7. Certificatul de integritate comportamentală din care să reiasă că nu s-au comis infracțiuni prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 6/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru candidații înscriși pentru posturile din cadrul sistemului de învățământ, sănătate sau protecție socială, precum și orice entitate publică sau privată a cărei activitate presupune contactul direct cu copii, persoane în vârstă, persoane cu dizabilități sau alte categorii de persoane vulnerabile ori care presupune examinarea fizică sau evaluarea psihologică a unei persoane;
8. Adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului. Aceasta va conţine, în clar, numărul, data, numele emitentului şi calitatea acestuia, în formatul standard stabilit de Ministerul Sănătăţii;
9. Curriculum vitae, model comun european.
Actele prevăzute la pct. 2, 3, 4, 5, 6 și 7, se prezintă însoțite de documentele originale, în vederea certificării copiilor cu acestea. 

Date de contact: 
Dosarul de concurs se depune la sediul U.N.E.F.S. din București, str. Constantin Noica nr.140, sector 6 - Serviciul Organizare Resurse Umane și Salarizare, în perioada 17.09.2026 – 30.09.2026, în intervalul orar 08.00 - 15.00 (de luni până joi), respectiv 08.00 - 13.00 (vineri). Informații se pot obține la telefon 0213164107 int.212 și la adresa de e-mail: resurseumane_unefs@yahoo.com.






F. CALENDARUL  DE  DESFĂȘURARE  A CONCURSULUI

	PUBLICAREA ANUNȚULUI pe portalul posturi.gov.ro 			
	16.09.2026

	ÎNSCRIERI 													
	17.09.2026 – 30.09.2026

	SELECȚIE DOSARE							
	02.10.2026

	REZULTAT SELECȚIE DOSARE					
	05.10.2026

	CONTESTAȚII SELECȚIE DOSARE					
	06.10.2026

	REZULTAT CONTESTAȚII SELECȚIE DOSARE			
	07.10.2026

	PROBA PRACTICĂ								
	08.10.2026 (ora 12.00)

	REZULTAT PROBA PRACTICĂ						
	09.10.2026

	CONTESTAȚII PROBA PRACTICĂ						
	12.10.2026

	REZULTAT CONTESTATII PROBA PRACTICĂ				
	13.10.2026

	PROBA SCRISĂ								
	14.10.2026 (ora 12.00)

	REZULTAT PROBA SCRISĂ						
	15.10.2026

	CONTESTAȚII PROBA SCRISĂ						
	16.10.2026

	REZULTAT CONTESTAȚII PROBA SCRISĂ				
	19.10.2026

	PROBA INTERVIU						                         
	20.10.2026 (ora 12.00)

	REZULTAT INTERVIU							
	21.10.2026

	CONTESTAȚII INTERVIU 						
	22.10.2026

	REZULTAT CONTESTAȚII INTERVIU					
	23.10.2026

	REZULTAT FINAL							
	26.10.2026



Comunicarea rezultatelor în urma desfășurării fiecărei probe, se face prin publicare pe pagina de internet    a instituției. 


RECTOR,


prof.univ.dr. Marius STOICA
2

image1.jpeg




